202 ÉTUDE 



requérant en ce vouloir prendre la charge, et à ceste fin et pour à ce fournir leur a con- 

 senly et accordé, consent et accorde qu'ils puissent prendre et appréhender tous et quel- 

 conques ses hiens meubles et immeubles jusques au plein fournissement de cestuy son 

 présent testament. Item et afin qu'ils soient de tant plus enclins à vaquer à l'exécution 

 dudit testament et pour leurs peines, labeurs et vacations, leur a donné et donne, à savoir 

 à mondit seigneur de Bezancon cinquante escus de quarante huit gros pièce, à messire 

 Thibaud quinze escus dudit prix, et à chacun desdits sires Robert et Jehan de la Chappelle 

 deux marcs d'argent, et au surplus a voulu et ordonné, veut et ordonne que cestuy son 

 testament et dernière volonté soit valable par droit de testament dernier, de codicille ou de 

 quelconque autre volonté, et par touttes les meilleures formes et manières que valoir 

 peut et doit de droit ou de coutume, en cassant, révoquant et annullant tous autres 

 testaments, codicilles et quelconques autres volontés, priant en outre aux tesmoins 

 ci-dessus nommés vouloir des choses dessus dittes faire foy et tesmoignage en temps et 

 lieu, et aussi signer cedit testament de leurs seings manuels, et à nous notaires cy après 

 escripts Iuy en faire un ou plusieurs instruments publics qui se puist ou puissent 

 corriger, refaire, et admender par le conseil et advis du sage, sans touttes voyes ou 

 principal et en la substance faire mention ou changement quelconque. Ce fait, incon- 

 tinent après ladilte dame Vsabeau Macht 'Coing, après la lecture à elle faitte du dit 

 testament, consentit, agréa, ratifia et aprouva de sa franche et pure volonté, si comme elle 

 disoit tout ce que par ledit testament a esté dit et ordonné, Iégaté et disposé et mesme 

 renonché à son droit de douaire selon et sous les conditions cy dessous déclarées. Ces 

 choses furent faittes et passées en la dite ville de Bruxelles, sur la porte de l'hostel de 

 mondit seigneur l'archiduc, les an, indiction, jour, mois et pontificat dessus dits, en la 

 présence de honorables et discrettes personnes messire Philippe Loitte, chevalier, seigneur 

 de Avesse et par dessus de Salins, Roland Le Febvre, seigneur de Thomesche, maistre 

 Lyon de S'-Vast, Persone des Haventals, maistre Jehan Woutres, maistre de la Chambre 

 des comptes à l'Isle, Jean Le Blancq, sommelier d'oratoire du Roy des Romains, maistre 

 Jehan de Rogierville, secrétaire de mondit seigneur l'archiduc, Jean d'Esne, sommelier de 

 la panneterie, Jehan Courtois, huissier des finances, tesmoings à ce requis et appeliez, 

 avec le scel du dit testateur armoyé de ses armes cy mis et apposé ensemble et avec les 

 seings manuels tant de luy que de maditte dame Ysabeau de Machefoing sa compagne et 

 des tesmoings cy dessus escripts. Ainsi signé : de la Marche, Ysabeau Machefoing, Philippe 

 Loytte, Le Febvre, de S l -Vast, Woutres, J. Albi, de Rogierville, d'Esne, Courtois. 



Et pour autant que je, Jehan Canis, clerc du diocèse de Therouënne, maistre es arts, 

 notaire apostolique et impérial, ay avec les tesmoins cy dessus escrits esté présent à touttes 

 et singulières les choses dessus dittes quand par noble et vertueux seigneur Olivier 

 seigneur de la Marche, chevalier, conseiller, chambellan et premier maistre d'hoslel de 

 mon très redoublé seigneur monseigneur l'archiduc et testateur ci-dessus nommé, elles 

 ont esté dites, proférées, légatées, délaissées, ordonées et recognues, et par noble et ver- 

 tueuse dame madame Ysabeau Machefoing, dame de la Marche, sa compagne, aussi 

 aggrées et promises à entretenir tout ainsi et par les mêmes formes et manières que dessus 



